
<Commission>{EMPL}Επιτροπή Απασχόλησης και Κοινωνικών Υποθέσεων</Commission>
Η Πρόεδρος

<Date>{08/09/2025}8.9.2025</Date>
κο Johan Van Overtveldt
Πρόεδρο
Επιτροπή Προϋπολογισμών
ΒΡΥΞΕΛΛΕΣ
Θέμα:	<Titre>Γνωμοδότηση σχετικά με την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση για τους απολυμένους εργαζομένους ύστερα από αίτηση της Γερμανίας — EGF/2025/002 DE/Goodyear 2</Titre> <DocRef>(2025/0245(BUD))</DocRef>
Κύριε Πρόεδρε,
Στο πλαίσιο της ως άνω διαδικασίας, η Επιτροπή Απασχόλησης και Κοινωνικών Υποθέσεων ανέλαβε να υποβάλει γνωμοδότηση στην επιτροπή σας. Κατά τη συνεδρίασή της στις 2 Σεπτεμβρίου 2025, αποφάσισε να διαβιβάσει την παρούσα γνωμοδότηση υπό μορφή επιστολής.  
Η Επιτροπή Απασχόλησης και Κοινωνικών Υποθέσεων εξέτασε το ζήτημα κατά τη συνεδρίασή της στις 8 Σεπτεμβρίου 2025. Στη συνεδρίαση αυτή, αποφάσισε να υποβάλει την ακόλουθη γνωμοδότηση στην Επιτροπή Προϋπολογισμών ως αρμόδια επί της ουσίας επιτροπή.
Με εκτίμηση,
Li Andersson


ΓΝΩΜΟΔΟΤΗΣΗ
Α.	λαμβάνοντας υπόψη ότι, στις 10 Μαρτίου 2025, η Γερμανία υπέβαλε αίτηση για την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση για τους απολυμένους εργαζόμενους (ΕΤΠ), σύμφωνα με το άρθρο 8 παράγραφος 1 του κανονισμού (ΕΕ) 2021/691 (κανονισμός ΕΤΠ), μετά τις απολύσεις στην Goodyear (Goodyear Germany GmbH) στη Γερμανία· λαμβάνοντας υπόψη ότι η εταιρεία αυτή λειτουργούσε στον οικονομικό τομέα που ταξινομείται σύμφωνα με τη NACE αναθ. 2 κλάδος 22 [Κατασκευή προϊόντων από ελαστικό (καουτσούκ) και πλαστικές ύλες]· λαμβάνοντας υπόψη ότι οι απολύσεις εντοπίζονται στις περιφέρειες επιπέδου NUTS 2 Kassel (DE73) και Darmstadt (DE71) και σχετίζονται με τις απώλειες θέσεων εργασίας στις εγκαταστάσεις παραγωγής της Goodyear στις πόλεις Fulda και Hanau· 
Β.	λαμβάνοντας υπόψη ότι η Γερμανία υπέβαλε την αίτηση δυνάμει των κριτηρίων παρέμβασης που προβλέπονται στο άρθρο 4 παράγραφος 2 στοιχείο α) του κανονισμού (ΕΕ) 2021/691, σύμφωνα με το οποίο απαιτείται παύση της δραστηριότητας τουλάχιστον 200 εργαζομένων εντός περιόδου αναφοράς τεσσάρων μηνών (σε αυτή την περίπτωση από την 1η Σεπτεμβρίου 2024 έως την 1η Ιανουαρίου 2025), σε επιχείρηση κράτους μέλους, συμπεριλαμβανομένων των εργαζομένων που απολύονται από προμηθευτές ή παραγωγούς των επόμενων σταδίων του προϊόντος και/ή αυτοαπασχολουμένων των οποίων έπαυσε η δραστηριότητα· λαμβάνοντας υπόψη ότι, αφού η Επιτροπή εξέτασε την εν λόγω αίτηση, κατέληξε στο συμπέρασμα, σύμφωνα με όλες τις εφαρμοστέες διατάξεις του κανονισμού ΕΤΠ, ότι πληρούνται οι προϋποθέσεις για τη χορήγηση χρηματοδοτικής συνεισφοράς από το ΕΤΠ·
Γ.	λαμβάνοντας υπόψη ότι η αίτηση αφορά 1 171 απολυμένους εργαζομένους των οποίων η απασχόληση έχει παύσει· 
Δ.	λαμβάνοντας υπόψη ότι την 26η Αυγούστου 2025, η Επιτροπή υπέβαλε πρόταση απόφασης σχετικά με την κινητοποίηση του ΕΤΠ υπέρ της Γερμανίας για τη στήριξη της επανένταξης στην αγορά εργασίας 915 στοχευμένων δικαιούχων και την κοινοποίησε στο Κοινοβούλιο και στο Συμβούλιο· 
Ε.	λαμβάνοντας υπόψη ότι τα γεγονότα που οδήγησαν στις εν λόγω απολύσεις είναι το κλείσιμο μίας από τις εγκαταστάσεις παραγωγής της Goodyear στη Γερμανία και το μερικό κλείσιμο μιας άλλης, τα οποία οφείλονται αμφότερα στην παγκοσμιοποίηση· λαμβάνοντας υπόψη ότι η Goodyear Tire & Rubber Company είναι ένας από τους κορυφαίους κατασκευαστές ελαστικών παγκοσμίως και οι γερμανικές εγκαταστάσεις της βρίσκονται στη Hanau· λαμβάνοντας υπόψη ότι στο τέλος του 2017 η Goodyear αναγκάστηκε να προβεί σε παύση λειτουργίας της εγκατάστασης παραγωγής της στο Philippsburg, η οποία αποτέλεσε αντικείμενο της αίτησης ΕΤΠ EGF/2017/008 DE/Goodyear· λαμβάνοντας υπόψη ότι στο πλαίσιο περαιτέρω διαδικασίας αναδιάρθρωσης, η τρέχουσα αίτηση αφορά το κλείσιμο της μονάδας παραγωγής στη Fulda και τη μερική παύση λειτουργίας των εγκαταστάσεων παραγωγής στη Hanau· λαμβάνοντας υπόψη ότι άλλες μονάδες στη Γερμανία βρίσκονται στις πόλεις Fürstenwalde, Wittlich και Riesa· λαμβάνοντας υπόψη ότι η ταχεία μείωση της ζήτησης στον τομέα των ελαστικών, σε συνδυασμό με την έντονη πίεση από τις φθηνές εισαγωγές από την Ασία και τις συνεχιζόμενες αυξήσεις του κόστους (ενέργεια, μισθοί) οδήγησαν σε διαρθρωτική πλεονάζουσα παραγωγική ικανότητα, ιδίως στη Γερμανία· λαμβάνοντας υπόψη ότι, ως εκ τούτου, τον Ιούνιο του 2024 η Goodyear αποφάσισε να διακόψει την παραγωγή στη μονάδα στη Fulda, με αποτέλεσμα το κλείσιμό της, και να μειώσει το προσωπικό σε άλλες μονάδες, ιδίως στη Hanau·
ΣΤ.	λαμβάνοντας υπόψη ότι η Επιτροπή τόνισε ότι η εξεύρεση νέας απασχόλησης θα αποτελούσε τεράστια πρόκληση για τους περισσότερους εργαζομένους υψηλής αξίας και θα απαιτήσει σημαντική δράση, λαμβάνοντας υπόψη ότι, σε πολλές περιπτώσεις, τα προσόντα τους είναι παρωχημένα και τα συμβατικά εργασιακά προφίλ των εν λόγω εργαζομένων έρχονται σε μεγάλο βαθμό σε αντίθεση με τις ανάγκες απασχόλησης στις σχετικές περιοχές·
Η.	λαμβάνοντας υπόψη ότι η Γερμανία ανέφερε ότι στις 24 Ιουνίου 2024 συνάφθηκε σύμβαση εργασίας μεταξύ του εργοδότη και του συμβουλίου εργαζομένων για τη σύσταση εταιρείας μεταβίβασης· λαμβάνοντας υπόψη ότι, σύμφωνα με τις γερμανικές αρχές, η απολύουσα επιχείρηση δεν υποχρεούται να δημιουργήσει εταιρεία μεταβίβασης ή να συμβάλει στη δημιουργία μιας τέτοιας εταιρείας· λαμβάνοντας υπόψη ότι, χωρίς τη συμμετοχή της απολύουσας επιχείρησης, δεν μπορεί να συσταθεί εταιρεία μεταβίβασης· λαμβάνοντας υπόψη, ωστόσο, ότι, εάν η απολύουσα επιχείρηση προσφερθεί να συμμετάσχει, και εάν οι κοινωνικοί εταίροι συμφωνούν με τη δημιουργία εταιρείας μεταβίβασης, η γερμανική κοινωνική νομοθεσία θεσπίζει το νομικό πλαίσιο· λαμβάνοντας υπόψη ότι η είσοδος στις εν λόγω εταιρείες μεταβίβασης πραγματοποιείται σε διάφορα στάδια, βάσει των τριμερών συμφωνιών που υπογράφηκαν μεταξύ της Goodyear Germany GmbH, των εργαζομένων και της PMB International GmbH, του παρόχου υπηρεσιών που επιλέχθηκε για τη διαχείριση της εταιρείας μεταβίβασης. 
Θ.	λαμβάνοντας υπόψη ότι το ΕΤΠ δεν υπερβαίνει το ανώτατο ετήσιο ποσό των 30 εκατ. EUR (σε τιμές 2018), όπως ορίζεται στο άρθρο 8 του κανονισμού (ΕΕ, Ευρατόμ) 2020/2093 του Συμβουλίου, της 17ης Δεκεμβρίου 2020, για τον καθορισμό του πολυετούς δημοσιονομικού πλαισίου για τα έτη 2021 έως 2027, ο οποίος τροποποιήθηκε με τον κανονισμό (ΕΕ, Ευρατόμ) 2024/765 του Συμβουλίου, της 29ης Φεβρουαρίου 2024·
για τους λόγους αυτούς, η Επιτροπή Απασχόλησης και Κοινωνικών Υποθέσεων καλεί την Επιτροπή Προϋπολογισμών, που είναι αρμόδια επί της ουσίας, να συμπεριλάβει στην πρόταση ψηφίσματός της τις ακόλουθες προτάσεις:
1.	υπενθυμίζει ότι στόχος του ΕΤΠ είναι η επίδειξη αλληλεγγύης και η παροχή στήριξης στους δικαιούχους· θεωρεί ότι οι χρηματοδοτικές συνεισφορές του ΕΤΠ θα πρέπει να αφορούν κυρίως ενεργητικά μέτρα πολιτικής για την αγορά εργασίας και εξατομικευμένες υπηρεσίες που να αποσκοπούν στην ταχεία επανένταξη των δικαιούχων σε αξιοπρεπή και διατηρήσιμη απασχόληση, είτε εντός είτε εκτός του αρχικού κλάδου δραστηριότητάς τους· τονίζει τη σημασία της προετοιμασίας και της υποστήριξης των εργαζομένων για την επειγόντως αναγκαία πράσινη και ψηφιακή μετάβαση της ευρωπαϊκής οικονομίας και κοινωνίας· επαναλαμβάνει, στο πλαίσιο αυτό, τον σημαντικό ρόλο που διαδραματίζει η Ένωση, μεταξύ άλλων, μέσω του ΕΤΠ, στη χρηματοδότηση των αναγκαίων προσόντων για τη δίκαιη μετάβαση σύμφωνα με την Ευρωπαϊκή Πράσινη Συμφωνία· 
2.	συμφωνεί με την Επιτροπή ότι πληρούνται οι προϋποθέσεις που ορίζονται στο άρθρο 4 παράγραφος 2 στοιχείο α) του κανονισμού ΕΤΠ και ότι η Γερμανία δικαιούται, δυνάμει του εν λόγω κανονισμού, να λάβει χρηματοδοτική συνεισφορά ύψους 3 085 166 EUR, η οποία αντιστοιχεί στο 60 % των συνολικών δαπανών ύψους 5 141 944 EUR, στις οποίες περιλαμβάνονται δαπάνες για εξατομικευμένες υπηρεσίες ύψους 4 936 274 EUR και δαπάνες για δραστηριότητες προετοιμασίας, διαχείρισης, ενημέρωσης και δημοσιότητας, ελέγχου και υποβολής εκθέσεων ύψους 205 670 EUR·
3.	σημειώνει ότι οι εργαζόμενοι χαμηλής ειδίκευσης και μεγαλύτερης ηλικίας έχουν πολύ λιγότερες ευκαιρίες να εισέλθουν εκ νέου στην αγορά εργασίας στην περιοχή και ότι οι απολύσεις στη Goodyear έπληξαν περισσότερο αυτές τις ευάλωτες ομάδες· υπενθυμίζει το προφίλ των απολυμένων εργαζομένων, με περισσότερους από δύο στους πέντε απολυμένους εργαζομένους να είναι άνω των 50 ετών και περισσότερους από τους μισούς να έχουν δευτεροβάθμια εκπαίδευση ή κατώτερη αυτής και παρωχημένες δεξιότητες και θεωρεί ότι, μαζί με την πτωτική τάση των κενών θέσεων εργασίας και τη γεωγραφική κατανομή της, οι εργαζόμενοι θα χρειαστούν πρόσθετη εξατομικευμένη στήριξη, ιδίως στοχευμένη βοήθεια που επικεντρώνεται στην αναβάθμιση των δεξιοτήτων και την επανεκπαίδευση, προκειμένου να τους βοηθήσει να επιτύχουν τη μετάβαση στην απασχόληση·
4.	σημειώνει ότι, στις 20 Φεβρουαρίου 2025, είχαν συναφθεί συνολικά 915 τριμερείς συμβάσεις μεταξύ της Goodyear, των εργαζομένων, και της PMB International GmbH, παρόχου υπηρεσιών που επιλέχθηκε για τη διαχείριση της εταιρείας μεταβίβασης, με 781 εγγραφές να έχουν προγραμματιστεί για τη Fulda και 134 για τη Hanau· εκφράζει ικανοποίηση για την ένδειξη ότι οι αριθμοί αυτοί αναμένεται να αυξηθούν καθώς υπογράφονται περισσότερες συμφωνίες·
3.	σημειώνει το γεγονός ότι η Γερμανία έχει παράσχει όλες τις απαραίτητες διαβεβαιώσεις ότι θα τηρούνται οι αρχές της ίσης μεταχείρισης και της απαγόρευσης των διακρίσεων όσον αφορά την πρόσβαση στα προτεινόμενα μέτρα και την εφαρμογή τους, ότι έχουν τηρηθεί οι απαιτήσεις που ορίζονται στην εθνική και ενωσιακή νομοθεσία σχετικά με τις ομαδικές απολύσεις, ότι η Goodyear Germany GmbH, η οποία συνέχισε τις δραστηριότητές της μετά τις απολύσεις, έχει συμμορφωθεί με τις νομικές υποχρεώσεις της και έχει προβλέψει για τους εργαζομένους της, ότι θα αποφευχθεί οποιαδήποτε διπλή χρηματοδότηση και ότι η χρηματοδοτική συνεισφορά από το ΕΤΠ θα συμμορφώνεται με τους διαδικαστικούς και ουσιαστικούς κανόνες της Ένωσης για τις κρατικές ενισχύσεις·
5.	τονίζει ότι η Γερμανία επιβεβαίωσε ότι τα μέτρα που υποστηρίζονται από το ΕΤΠ δεν θα λάβουν χρηματοδοτική συνεισφορά από άλλα χρηματοδοτικά μέσα της Ένωσης·
6.	σημειώνει ότι οι εξατομικευμένες υπηρεσίες που πρόκειται να παρασχεθούν στους εργαζομένους συνίστανται στα ακόλουθα μέτρα: α) μέτρα αναβάθμισης των δεξιοτήτων, β) συμβουλές επαγγελματικού προσανατολισμού και μέτρα επαγγελματικού προσανατολισμού/ενεργοποίησης, γ) συμβουλευτικές υπηρεσίες για τη σύσταση επιχειρήσεων, δ) επιχορηγήσεις για τη σύσταση επιχείρησης, ε) βοήθεια για την αναζήτηση εργασίας, στ) κίνητρα αναβάθμισης των δεξιοτήτων, ζ) περαιτέρω κίνητρα (δηλαδή πριμοδότηση για την ανάληψη απασχόλησης κατά τη διάρκεια της εταιρείας μεταβίβασης κ.λπ.), η) επίδομα κατάρτισης· εκφράζει την ικανοποίησή του για το γεγονός ότι η κατάρτιση σχετικά με τις ψηφιακές βασικές δεξιότητες (Digitale Grundqualifizierung) θα παρέχεται με βάση την ατομική προηγούμενη γνώση· τονίζει ότι, δεδομένης της ηλικίας και του εκπαιδευτικού προφίλ των ενδιαφερόμενων δικαιούχων, οι ειδικές ανάγκες αυτών των ομάδων θα πρέπει να λαμβάνονται υπόψη κατά την παροχή εξατομικευμένων υπηρεσιών· 
7.	τονίζει ειδικότερα τη σημασία του άρθρου 7 παράγραφος 2 του κανονισμού ΕΤΠ, το οποίο απαιτεί τη συντονισμένη δέσμη μέτρων για την πρόβλεψη των μελλοντικών προοπτικών της αγοράς εργασίας και των απαιτούμενων δεξιοτήτων, οι οποίες είναι συμβατές με τη στροφή προς μια αποδοτική ως προς τη χρήση των πόρων και βιώσιμη οικονομία και με ιδιαίτερη έμφαση στη διάδοση των δεξιοτήτων που απαιτούνται στην ψηφιακή βιομηχανική εποχή· εκφράζει την ικανοποίησή του για το γεγονός ότι η κατάρτιση στον τομέα των ΤΠΕ και η πρόσθετη στήριξη της δέσμης μέτρων που προβλέπονται στο πλαίσιο των υπηρεσιών επανατοποθέτησης περιλαμβάνουν τις εν λόγω δεξιότητες, ιδίως την αξιολόγηση των ψηφιακών δεξιοτήτων και διατάξεις ώστε οι εργαζόμενοι να δανειστούν έναν φορητό υπολογιστή, να λάβουν κατάρτιση σχετικά με τον τρόπο χρήσης του και να λάβουν απαντήσεις στις ψηφιακές ερωτήσεις τους·
8.	υπενθυμίζει τη δυνατότητα θέσπισης ειδικών χρονικά περιορισμένων μέτρων στο πλαίσιο της συντονισμένης δέσμης μέτρων, συμπεριλαμβανομένης, μεταξύ άλλων, της καταβολής επιδομάτων τέκνου, όπως προβλέπεται στο άρθρο 7 παράγραφος 2 στοιχείο β) του κανονισμού ΕΤΠ, προκειμένου να διευκολυνθεί η συμμετοχή των ατόμων που αναζητούν εργασία στις προτεινόμενες δραστηριότητες.
<PathFdR>AL\1327004EL.docx</PathFdR>		PE<NoPE>776.880</NoPE><Version>v01-00</Version>
EL	Ενωμένη στην πολυμορφία	EL
PE<NoPE>776.880</NoPE><Version>v01-00</Version>	4/5	<PathFdR>AL\1327004EL.docx</PathFdR>
EL
<PathFdR>AL\1327004EL.docx</PathFdR>	5/5	PE<NoPE>776.880</NoPE><Version>v01-00</Version>
		EL
image1.png




